recursal/SuperWikiNEXT-32B huggingface dataset:
**שכב על הגדר** הוא ביטוי עברי שמשמעותו היא "הסתכן ונפגע למען הצלחת הכלל או אדם אחר"..

היסטוריה
--------

מקור הביטוי הוא בפעולתם של שלושה לוחמים במלחמת ששת הימים. בשלושת המקרים נשכבו החיילים על גדר בעת קרב וחבריהם ללחימה עברו על גבם. למעשה, מדובר בתרגולת צה"לית שהייתה קיימת עוד לפני מלחמת ששת הימים, שעל פיה, בעת פריצה ליעד מבוצר, פורץ הכוח התוקף את הגדרות המקיפות את היעד באמצעות בונגלור. במידה ואין בונגלור, או שהבונגלור לא מתפוצץ, על אחד מחיילי כוח הפריצה להישכב על הגדר ושאר החיילים אמורים לעבור על גבו ולדלג אל תוך המתחם.

המקרה הראשון התרחש ב-6 ביוני 1967, במהלך קרב אום-כתף. עזרא וישניא, חייל בחטיבת הנח"ל, נמנה עם חוליית הפריצה של מחלקתו. בשעת הפריצה נפצע בשתי רגליו מ-6 כדורים במספר צרורות. על אף פצעיו, גרר את עצמו על גדר התיל, שכב על הגדר וצעק לעבר חבריו: "דירכו עלי ועברו". אנשי הפלוגה עברו עליו לתוך המתחם ורק לאחר מכן נחבש ופונה. לאחר המלחמה קיבל וישניא צל"ש על פועלו, אשר הומר מאוחר יותר בעיטור העוז.

ב-9 ביוני 1967 היו אלה דוד שירזי ויעקב חודרה מחטיבת גולני שנשכבו על גדרות המוצב בקרב תל פאחר. לאחר שעברו חבריהם על גבם, קמו השניים והמשיכו להילחם. במהלך הקרב נהרג שירזי מכדור בראשו. יעקב חודרה נפצע. לאחר הקרב הוענק לשירזי צל"ש הרמטכ"ל, אשר הומר מאוחר בעיטור הגבורה. סיפורו של יעקב חודרה נשכח והתגלה מחדש רק בשנת 2015.

שימוש
-----

סיפורי העיטורים התפרסמו בציבור בישראל לאחר מלחמת ששת הימים, אך השימוש בביטוי בהתייחס לאירועים פוליטיים וחברתיים הפך לנפוץ רק בשנים מאוחרות יותר.

בין האישים שהשתמשו בביטוי לגבי עצמם:

* פרופ' מיכאל קורינאלדי - "שכבתי על הגדר כדי לפרוץ דרך לעורכי הדין" (2004)
* דייוויד בלאט - "שכבתי על הגדר כדי שהנדריקס יישאר" (2012)
* בועז הרפז - "שכבתי על הגדר בשביל גבי" (2013)
* דקלון - "בשנים הראשונות שכבתי על הגדר בשביל המוסיקה הזאת" (2014)
* שולה זקן - "שכבתי על הגדר בשביל שנינו, לכולם ברור שאני הקורבן" (2014)

קישורים חיצוניים
----------------

* שלמה מן, לשכב על הגדר, באתר "נעמוש", ‏3 בנובמבר 2016

הערות שוליים
------------

1. ↑  רוביק רוזנטל, "מילון הסלנג המקיף", (יועצים אקדמיים: רפאל ניר, רינה בן-שחר), הוצאת כתר, 2005, עמ' 371
2. ↑  חן קוטס­בר, נשכב על הגדר והחברים עברו / טוראי דוד שירזי ז"ל, באתר nrg‏, 24 באפריל 2001
3. ↑  הלוחמים עשו השלמת תחקיר בעצמם, באתר נעמוש/הרמה הסורית/מלחמת ששת הימים, 4 באוקטובר 2014
4. ↑  צעקתי למג"ד: "ששאר החיילים יעברו עליי וייכנסו פנימה!", באתר הגבורה, כתבה מ"במחנה, 13 בפברואר 2014, ב"אתר הגבורה"
**גלידת חורף** (בהונגרית: Téli fagylalt) היא numr קונדיטוריה הונגרי הדומה במראה לגלידה בקונוס, אך באופן מסורתי יש לה גנאש או סוג דומה של מילוי שמנת מתוקה, בדרך כלל בטעם שוקולד - קקאו.  המוצר זכה לפופולריות בשנות ה-70 בהונגריה הקומוניסטית, כשהיה מיוצר כחלופה חורפית לגלידות "קיץ", שנחשבו כקרות מדי עבור צריכת חורף. מלבד חנויות מכולת, המוצר נמכר לעיתים קרובות כחלק משירות ההסעדה (utasellátó) של הרכבת הלאומית (רכבות הונגריה-מ.א.ב). הפופולריות של המוצר דעכה בתחילת שנות ה-90, כאשר לאחר תום הקומוניזם, יצרני ממתקים זרים ומוצריהם הופיעו בשוק ההונגרי. עם זאת, יחד עם כמה מזונות חטיפים ומשקאות קלים אחרים של הונגריה של העידן הקומוניסטי, גלידה חורפית זכתה לעניין מחודש בסוף בעשור הראשון ובעשור השני של המאה ה-21.

תיאור
-----

 גלידת חורף בכוס, עם חלק עליון שטוח
גלידת חורף מורכבת בדרך כלל מגביע גלידה רקיק עם מילוי גנאש בתוכו, כשציפוי שוקולד מריר נמצא בחלק העליון השטוח של המילוי.  סוגים זולים יותר עשויים להשתמש בקרם חמאה בטעם קקאו במקום גנאש למילוי ובשוקולד צימקאו במקום שוקולד מריר לציפוי. מוצר הקונדיטוריה הופק במקור בייצור המוני למכירה בחנויות, אך כעת הוא זמין גם בבתי מאפה, וניתן להכין אותו בבית עם טעמי חידוש שונים. חומרי הטעם הזמינים היו באופן מסורתי, קקאו , וניל, לימון וקוקוס. 

הגרסאות בייצור המוני אינן מצריכות קירור ועדיין בעלות חיי מדף ארוכים יחסית (בסביבות 4-2 חודשים).   המשקל במקור היה בסביבות 40 גרם או יותר, גלידות חורף מודרניות בייצור המוני הן בסביבות 20-30 גרם.

לקריאה נוספת
------------

* טורו רודי

הערות שוליים
------------

קישורים חיצוניים
----------------

* WeLoveBudapest.com – דברים מתוקים: 13 סוכריות הונגריות קלאסיות – מוצרי ממתקים הונגריים ישנים באתר WeLoveBudapest.com
* טעם הונגריה - ממתקים הונגריים ישנים של בית ספר – מוצרי ממתקים הונגריים ישנים ב-Taste Hungary


1. 1 2  Robertson, Nick (31 באוקטובר 2014). "Sweet Things: 13 classic Hungarian candies". *WeLoveBudapest.com – Around Budapest*. We Love Publishing. אורכב מ-המקור ב-3 באפריל 2017. נבדק ב-20 באוקטובר 2016. `{{cite web}}`:  (עזרה)
2. 1 2  Kutor J. Anna. "Old-School Hungarian Sweets". *Taste Hungary*. אורכב מ-המקור ב-1 בינואר 2018. נבדק ב-20 באוקטובר 2016. `{{cite web}}`:  (עזרה)
3. 1 2 3 4 5 6 7  Wessely, Márta. "Télifagyi, gyerekkorunk kedvence". *Mindmegette.hu – Desszert* (בהונגרית). Mediaworks Hungary. נבדק ב-19 באוקטובר 2016. `{{cite web}}`:  (עזרה)
4. 1 2  Dzindzisz, Magdalena (5 בדצמבר 2006). "Válasszon a kommunizmus ízei közül!". *Index.hu – Gazdaság* (בהונגרית). Index.hu Zrt. נבדק ב-19 באוקטובר 2016. `{{cite web}}`:  (עזרה)
5. ↑  Reitter, Agnes (14 במרץ 2016). "First Marzipan Festival – Retro Sweets – Budapest – 2016". *Rolling in Budapest*. Author. נבדק ב-20 באוקטובר 2016. `{{cite web}}`:  (עזרה)
6. ↑  Nábelek, Zsófia (11 בדצמבר 2013). "A téli fagyi is lehet jó". *Origo.hu – Táfelspicc* (בהונגרית). Origo Zrt. נבדק ב-19 באוקטובר 2016. `{{cite web}}`:  (עזרה)
**קאספרס גורקש** (בלטבית: **Kaspars Gorkšs**; נולד ב-6 בנובמבר 1981) הוא כדורגלן עבר לטבי ששיחק בעמדת בלם. בשנים 2018–2019 שימש כנשיא של התאחדות הכדורגל הלטבית

קריירת מועדונים
---------------

גורקש התחיל את הקריירה שלו באודה. בשנת 2002 חתם באוסטרס מליגת העל השוודית. בשנת 2005 חתם באסיריסקה. אחרי עונה אחת בלבד חזר ללטביה כאשר חתם בונטספילס.

ב-1 בינואר 2007 גורקש חתם בבלקפול לשנה וחצי עם אופציה לעונה נוספת. ב-28 באוגוסט 2007 גורקש הבקיע את שער הבכורה שלו בבלקפול נגד דרבי קאונטי במשחק במסגרת גביע הליגה האנגלי.

ב-12 ביוני 2008 חתם בקווינס פארק ריינג'רס. למרות טענותיה של בלקפול שהמהלך בוצע באופן לא חוקי, מנהלת הליגה של פוטבול ליג אישרה את המהלך. ב-9 באוגוסט 2008 גורקש ערך את הופעת הבכורה שלו בקבוצה בניצחון 1-2 נגד בארנסלי. ב-7 בנובמבר 2009 גורקש הבקיע את שער הבכורה שלו בקבוצה בניצחון 1-2 נגד שפילד ונסדיי. גורקש היה שותף להעפלה של הקבוצה לפרמייר ליג בסיום עונת 2010/2011 אחרי 15 שנה.

ב-24 באוגוסט 2011 גורקש חתם ברדינג לשלוש שנים. בסיום העונה רדינג העפילה לפרמייר ליג ובכך גורקש חגג עלייה שנייה ברציפות לפרמייר ליג. ב-4 בנובמבר 2012 גורקש הבקיע את שער הבכורה שלו בפרמייר ליגב בתיקו 1-1 נגד קווינס פארק ריינג'רס. ב-12 בפברואר 2013 גורקש הושאל לוולברהמפטון וונדררס עד לסיום העונה.

בדצמבר 2014 גורקש חתם בקולצ'סטר יונייטד על חוזה לחודש אחד. ב-10 בינואר 2015 האריך את חוזהו עד לסיום העונה. ב-24 בינואר 2015 גורקש הבקיע את שער הבכורה שלו בקבוצה בניצחון 0-2 נגד לייטון אוריינט.

ב-29 בינואר 2015 חתם על חוזה לשנה וחצי בארגוטליס מליגת העל היוונית.

בספטמבר 2015 חתם בדוקלה פראג מליגת העל הצ'כית עד לסיום העונה.

ב-1 ביולי 2016 חזר ללטביה והצטרף ללייפאיה עד לסיום העונה. בפברואר 2017 חתם בריגה. באפריל 2018 הצטרף לאודה. באוגוסט 2018 פרש ממשחק פעיל.

קריירה בינלאומית
----------------

גורקש ערך את הופעת הבכורה שלו בנבחרת לטביה ב-11 באוקטובר 2006 במשחק נגד צפון אירלנד במסגרת מוקדמות יורו 2008.[דרושה הבהרה] ב-17 באוקטובר 2007 גורקש הבקיע את שער הבכורה שלו בנבחרת בהפסד 3-1 נגד דנמרק. גורקש היה קפטן הנבחרת במשך 7 שנים. בשנת 2017 הודיע על פרישתו מהנבחרת

תארים
-----

אוסטרס
* הליגה השוודית השנייה: 2002

ונטספילס
* ליגת העל הלטבית: 2006

בלקפול
* פלייאוף העלייה לפוטבול ליג צ'מפיונשיפ: 2006/2007

קווינס פארק ריינג'רס
* פלייאוף העלייה לפרמייר ליג: 2010/2011

רדינג
* פלייאוף העלייה לפרמייר ליג: 2011/2012

אישיים
* הכדורגלן הלטבי של השנה: 2009, 2010

קישורים חיצוניים
----------------

ויקישיתוף מדיה וקבצים בנושא **קאספרס גורקש** בוויקישיתוף
* קאספרס גורקש, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

|  |  |  |
| --- | --- | --- |
| **2008**:**אנדריס ואנינס** | **הכדורגלן הלטבי של השנה** 2009, 2010 | **2011**:**אלסנדרס צאונייה** |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5105153411839641700002
* WorldCat (עם VIAF): 5105153411839641700002

 |
**קלוב אתלטיקו פלטנסה** (בספרדית: **Club Atlético Platense**) הוא מועדון ספורט מפלורידה שבבואנוס איירס רבתי, ארגנטינה.

המועדון נוסד ב-25 במאי 1905 וידוע בעיקר בשל קבוצת הכדורגל שלו. הקבוצה משחקת בליגת המשנה הארגנטינאית, אך השתתפה בליגת העל הארגנטינאית במשך למעלה מ-70 שנה והייתה בין המייסדות שלה בעידן המקצועני. תלבושת המועדון מורכבת מהצבעים לבן וחום.

המועדון מיוצג גם בענפים נוספים, בהם כדורסל, התעמלות מכשירים, כדוריד, הוקי שדה, כדורגל אולמות, ג'ודו, גלגיליות, פלוטה פאלטה, הוקי רולר, טאקוונדו, אגרוף, שחייה וטניס. קבוצת הכדורסל של המועדון משחקת בליגת המשנה הארגנטינאית.

לפלטנסה יריבות ספורטיבית עם שכנתה מאזור צפון בואנוס איירס רבתי, טיגרה, מליגת העל. המשחק הראשון ביניהן שוחק ב-1915, ושנה לאחר מכן התרחשו התנגשויות בין מחנות האוהדים שהולידו את ה"קלאסיקו דה לה סונה נורטה" (הקלאסיקו של אזור הצפון).

היסטוריה
--------

פלטנסה הועלתה לראשונה לליגת העל, יחד עם קבוצות נוספות כמו בוקה ג'וניורס, כתוצאה מהחלטה של ההתאחדות ב-1912. ב-1916 הקבוצה משיגה את הישגה הגבוה היותר במהלך ההיסטוריה, כאשר היא מוכתרת כסגנית אלופה. בשנות העשרים, עת התקיימו שתי ליגות על מקבילות בארגנטינה, השתתפה בכל אחת מהן קבוצה בשם "פלטנסה". בטבלה המסכמת לעידן החובבני בארגנטינה (בין השנים 1891–1934) תופסת פלטנסה את המקום התשיעי.

בקיץ 1951, במהלך מחנה אימונים באירופה, פגשה הקבוצה במשחק ידידות בסן סירו את מילאן, שהייתה באותה העת בלתי מנוצחת בביתה במשך שנתיים, וניצחה אותה בתוצאה 2–3. פלטנסה שהתה בליגת העל עד ירידתה הראשונה ממנה בשנת 1955.

פלטנסה שבה לשחק בליגת העל בין השנים 1964 ו-1971 (בטורניר המטרופוליטנו של 1967, תחת הדרכתו של אנחל לברונה, הגיעה עד לחצי הגמר), ובין השנים 1976 ו-1999. ב-2002 הידרדרה הקבוצה לליגה השלישית (מטרופוליטנה), ממנה שבה לליגת המשנה הארגנטינאית ב-2006. בין השנים 2010 ו-2018 שוב שיחקה הקבוצה בליגה השלישית, והיא שבה לליגת המשנה בתחילת עונת 2018/19. בטורניר המעבר בשנת 2020 העפילה הקבוצה לליגת העל הארגנטינאית

שחקנים בולטים
-------------

* סנטיאגו ורנאסה
* לואיס איסלאס
* דויד טרזגה
* קלאודיו בורגי
* אדוארדו קואודט
* אסטבן פוארטס
* פביאן קנסלריץ'
* גונסאלו ברחסיו

הישגים
------

* סגנות ליגת העל הארגנטינאית (1): 1916
* סגנות קופה דה אונור (1): 1918
* סגנות קופה אסקובר (1): 1943
* **אליפות ליגת המשנה הארגנטינאית** (1): פרימרה B ‏ 1976
* **אליפות הליגה השלישית בארגנטינה (מטרופוליטנה)** (1): פרימרה B ‏ 2005/06, פרימרה B ‏ 2017/18

קישורים חיצוניים
----------------

ויקישיתוף מדיה וקבצים בנושא **פלטנסה** בוויקישיתוף
* אתר האינטרנט הרשמי של פלטנסה
* פלטנסה, ברשת החברתית פייסבוק

* פלטנסה, ברשת החברתית אקס (טוויטר)

* פלטנסה, ברשת החברתית אינסטגרם

* פלטנסה, סרטונים בערוץ היוטיוב

* פרופיל, באתר FootballDatabase.eu
* פלטנסה, ברשת החברתית פייסבוק

* פלטנסה, ברשת החברתית אקס (טוויטר)

* פלטנסה, ברשת החברתית אינסטגרם

* פלטנסה, סרטונים בערוץ היוטיוב

| ארגנטינהארגנטינה ליגת העל הארגנטינאית, עונת 2023 |
| --- |
| 

|  |
| --- |
| אוניון • אינדפנדיינטה • אסטודיאנטס לה פלאטה • ארחנטינוס ג'וניורס • ארסנאל דה סרנדי • אתלטיקו טוקומאן • באנפילד • בראקאס סנטראל • בוקה ג'וניורס • בלגראנו • גודוי קרוס • דפנסה וחוסטיסיה • הורקאן • ולס סארספילד • חימנסיה לה פלאטה • טאז'רס • טיגרה • לנוס • ניואל'ס אולד בויס • סנטראל קורדובה • סן לורנסו • סרמיינטו • פלטנסה • קולון • ראסינג קלוב • רוסאריו סנטראל • ריבר פלייט |

 |
**התיאטרון העברי** הוא תיאטרון רפרטוארי ישראלי שמייסדיו הם המחזאים ובמאי התיאטרון גדי צדקה ואשתו פנינה ברט-צדקה. משכנו העיקרי נמצא בתיאטרון הצפון בקריית חיים.

התיאטרון הוכר בשנת 2011 כתיאטרון רפרטוארי ומאז נתמך על ידי המדינה.

היסטוריה
--------

בשנת 1993 המחזאי ובמאי התיאטרון גדי צדקה בסוף לימודי משחק שנה ב', התקבל לתפקיד רומיאו בהצגה "רומיאו ויוליה" באנסמבל עיתים של רנה ירושלמי, בו שיחק בשנים 1993–1994. בתפקיד יוליה שיחקה פנינה ברט, הם התאהבו, נישאו והקימו ביחד ב-1996 את התיאטרון העברי (בתחילה נקרא "תיאטרון הפקות"), אותו הם מנהלים עד היום. גדי הוא המנהל, מחזאי ובמאי הבית ולפעמים משחק ופנינה היא המנהלת האמנותית, שחקנית ולפעמים מביימת.

כמקובל בתיאטרון רפרטוארי, נדדו שחקני ההצגה בין תיאטראות שונים ברחבי ישראל.

בשנת 2020, לאחר שתיאטרון הצפון נקלע לקשיים כלכליים, רכש אותו צדקה במטרה להפכו לאולם הבית של "התיאטרון העברי". מאז, מלבד היותו הבעלים, צדקה משמש גם כמנכ"ל תיאטרון הצפון.
התיאטרון העלה הצגות רבות ובהן "איש חסיד היה", "בעלת הארמון", "דע מאין באת", "שלומציון" בתפקיד שלומציון המלכה, "אהבת רחל "בתפקיד חיותה, "אנטיגונה" בתפקיד איסמנה, ובקומדיה המצליחה "שוקו וניל", שם גילמה פנינה לראשונה תפקיד קומי, כצפרירה, אימו הפולניה של גדי רוזנברג (ארז שלם), גיבור העלילה.

בנוסף, במסגרת התיאטרון העברי, שיחקו הזוג צדקה בהצגה "הרופא וגרושתו", המספרת על במאי ואשתו השחקנית שנמצאים על סף גירושים ועושים חזרה על "הרופא וגרושתו" מאת ש"י עגנון. בעוד הסיפור המקורי נגמר בגירושים של בני הזוג, ההצגה (בבימויו של גדי צדקה) מסתיימת בהסכמת הזוג לשוב יחד הביתה ולשקם את חייהם הזוגיים.

במסגרת התיאטרון העברי, מככבת פנינה ברט בהצגת היחיד "קברט ז׳בוטינסקי" מאת גדי צדקה, שם היא מגלמת את דמותה של הגננת לאה ישורון, ששומעת ברדיו שראש הממשלה, אהוד אולמרט, שהיה תלמיד בגן הילדים שלה, מכריז על גיוס כללי ומתכוון לצאת למלחמה. לאה מחליטה לעלות למשרד ראש הממשלה בירושלים ולבקש מ"אודי", כפי שהיא קוראת לו, לחזור בו מהחלטתו. הצגה זוה היא הראשונה שהוצגה בתיאטרון ומועלית מאז במשך יותר מעשור.

בשנת 2021, לרגל חגיגות עשור לתיאטרון, הועלו המחזות "ברוך ג'מילי", "ברלין", "אהבה", "אור" וכמו כן מחזות הזמר המקוריים "האופנובנק", "איש חסיד היה", "אום כולתום" בכיכובה של הזמרת דקלה, ו"כנר על הגג".

צדקה והבמאים הנוספים העלו בתיאטרון מעל 40 הפקות מקוריות. התיאטרון מפעיל מפעל מינויים והצגות קבועות בתל אביב, בבית ציוני אמריקה.

קישורים חיצוניים
----------------

* אתר האינטרנט הרשמי של התיאטרון העברי
* התיאטרון העברי, ברשת החברתית פייסבוק

* התיאטרון העברי, סרטונים בערוץ היוטיוב
* שולי נאור-זוארץ, ההצגה חייבת להימשך: הקיבוצניקית מעמק הירדן הצילה את תיאטרון הצפון, באתר mynet‏ קיבוץ, 30 באוקטובר 2020

הערות שוליים
------------

1. ↑  יואב איתיאל‏, גדי צדקה מהתיאטרון העברי קונה את תיאטרון הצפון, באתר וואלה!‏, 20 בספטמבר 2020
2. ↑  מאיה נחום שחל, גדי צדקה: "הבנתי שהקורונה היא הזדמנות לקנות את תיאטרון הצפון", באתר כלכליסט, 5 באוקטובר 2020
3. ↑  מירת פנחס, הצגה שנייה: מנכ"לית תיאטרון הצפון חצתה את הקווים ועברה למתחרה במוצקין, באתר mynet‏ קריות, 10 במרץ 2021
4. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, שוקו - וניל - התיאטרון העברי, באתר הארץ
5. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, הרופא וגרושתו, באתר הארץ
6. ↑  יובל אראל‏, חיים שלי – אינתה עומרי- המחזה והשירים, בבלוג של יובל אראל, מגזין מוזיקה ותרבות, 25 ביולי 2022
**קורדובה קלוב דה פוטבול** (בספרדית: **Córdoba Club de Fútbol, S.A.D.**) היא קבוצת כדורגל ספרדית מהעיר קורדובה שבאנדלוסיה. הקבוצה משחקת באצטדיון נואבו ארקאנחל המכיל 20,989 מקומות ישיבה.

היסטוריה
--------

המועדון נוסד בשנת 1954 לאחר איחוד בין "ספורטינג קורדובה" ל"דפורטיבו קורדובה". בעונת 1961/1962 המועדון סיים במקום השני בליגה השנייה ועלה לראשונה בתולדותיו ללה ליגה. בעונת 1964/1965 רשם המועדון את הישג השיא שלו בליגה כאשר סיים במקום ה-5 שמוביל לגביע אופ"א, אך המועדון לא שיחק בגלל בעיות תשתית.

בעונת 2013/14 סיימה קורדובה במקום ה-7 בליגה השנייה והצליחה להעפיל לליגה הראשונה אחרי שניצחה בפלייאוף, אך כבר לאחר עונה בודדת ירדה בחזרה לליגה השנייה.

בעונת 2018/19 סיימה קורדובה במקום ה 21 וירדה לליגה השלישית לראשונה מאז עונת 2006/07. שנתיים מאוחר יותר רשמה קורדובה ירידת ליגה נוספת לליגה הרביעית.

קישורים חיצוניים
----------------

ויקישיתוף מדיה וקבצים בנושא **קורדובה** בוויקישיתוף
* אתר האינטרנט הרשמי של קורדובה (בספרדית)
* קורדובה, ברשת החברתית פייסבוק

* קורדובה, ברשת החברתית אקס (טוויטר)

* פרופיל, באתר FootballDatabase.eu
* קורדובה, ברשת החברתית פייסבוק

* קורדובה, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015082876
* VIAF: 146469910
* WorldCat: lccn-no2015082876

 |
**נסכיז'** (באוקראינית: **Воля**, **ווליה**; בפולנית: **Niesuchojeże**, נייסוחויז'ה; ביידיש: **נעשכיז**) הוא כפר קטן במחוז ווהלין שבמערב אוקראינה, בו התקיימה עד השואה קהילה יהודית גדולה.

תולדות היישוב
-------------

ראשיתו של הכפר במאה ה-16, עת השתייך לנסיכים ממשפחת סנגושקו. במחצית השנייה של המאה ה-16 התגוררו בכפר כ-500 איש. בשנת 1921, בהתאם להסכם ריגה, נכלל היישוב בתחום הרפובליקה הפולנית השנייה.

יהודי היישוב
------------

התיעוד הראשון לישיבת יהודים בכפר הוא משנת 1569. במהלך המאה ה-17 היו יהודי המקום כפופים לקהילת לודמיר, ובמהלך המאה ה-18 לקהילת קובל.

מאמצע המאה ה-18 פעלה ביישוב שושלת אדמו"רי נישכיז, אשר האדמו"ר האחרון שלה, שמואל בן רבי יצחק דוד, נספה בשואה. בסוף המאה ה-19 נמנו ביישוב 814 יהודים.

בין מלחמות העולם נמנו ביישוב 435 יהודים מתוך 469 תושבים (כ-93%), והתקיימה בו פעילות ציונית. בכפר נולד בראשית המאה ה-20 המשורר אבות ישורון.

עם כיבוש היישוב בידי הגרמנים, ב-27 ביוני 1941, הוטלו על יהודיו גזירות שונות, ובהן חובת ענידת סרט זרוע, חובת ביצוע עבודות כפייה, חובת תשלום סכומי כופר והגבלות תנועה. בתחילת 1942 נאסרו 25 צעירות יהודיות מהכפר. הן הולקו בעירום בידי האוקראינים, וחלקן נאנסו. מעת לעת המשיכו השוטרים האוקראינים בביצוע מעשי התעללות ושוד בקרב יהודי היישוב.

באוגוסט 1942 פשטו כמה מאות שוטרים אוקראינים על היישוב, וריכזו את יהודיו. ממקום הכינוס נלקחו היהודים לבורות ירי בהם נרצחו. כמה עשרות יהודים הצליחו להימלט מהאקציה ליערות הסביבה, וחלקם חברו ליחידות פרטיזנים סובייטיות.

קישורים חיצוניים
----------------

* נסכיז' באתר מרכז מורשת יהדות פולין
* "נייסוחויז'ה (ווליה)", באתר השטעטל הווירטואלי
* "נסכיז'", באתר JewishGen (באנגלית)
**יצחק (צקי) בירן** (1949–2015) היה קצין בצה"ל בדרגת תת-אלוף שכיהן כמפקד מערך הנ"מ קודם לכן שימש כמפקד בית הספר לנ"מ, מפקד אגד נ"מ 167 ומפקד גדוד 138.

שירות צבאי
----------

בירן התגייס לצה"ל ב-1967 ושובץ במערך הנ"מ. במלחמת ההתשה ובמלחמת יום הכיפורים שרת כקצין הוק בסיני. במבצע שלום הגליל שרת כמפקד גדוד הוק 138, אחת מסוללות הגדוד שהוצבה בהר ברוך הפילה מטוס מדגם מיג 25.

בשנת 1986 קודם לדרגת אל"ם ומונה לתפקיד מפקד אגד הנ"מ 167, בשנים 1988–1990 פיקד על בית הספר לנ"מ. ב-1991 לאחר לימודים במכללה לביטחון לאומי קודם לדרגת תת-אלוף ומונה למפקד כוחות הנ"מ. כיהן בתפקיד עד 1994.

חיים אישיים
-----------

לאחר שחרורו היה סמנכ"ל בחברות דקסון ופלאפון.

בירן היה נשוי ואב לשלושה, אחיינו, תת-אלוף גלעד בירן, משרת כיום כמפקד מערך ההגנה האווירית.

בוגר תואר ראשון בהצטיינות מהטכניון בהנדסת חשמל ותואר שני במדעי המדינה מאוניברסיטת חיפה במסגרת לימודיו במב"ל.

| מפקדי מערך ההגנה האווירית |
| --- |
|  פיקוד הנ"מ (1950-1971) | בוריס סניור • משה תמיר |  |
|  מערך הנ"מ (1965-2011) | אריה גור • משה תמיר • מאיר שריב • רוניה לפיד • מאיר שריב • איתן יריב • אורי רם • יצחק בירן • גלעד רמות • אריה פישביין • יאיר דורי • אילן ביטון • דניאל מילוא • דורון גביש |
|  מערך ההגנ"א (2011-) | דורון גביש • שחר שוחט • צביקה חיימוביץ' • רן כוכב • גלעד בירן |
גבינת **באנון** (בצרפתית: **Banon**) היא גבינה צרפתית המיוצרת באזור סביב העיירה באנון בפרובאנס, דרום מזרח צרפת.

ידועה גם בשם **Banon à la feuille**, זוהי גבינה לא מפוסטרת העשויה מחלב עיזים וצורתה עגולה, בסביבות 7 ס"מ בקוטר, 2.5 ס"מ בגובה ומשקלה סביב 100 גרם. הגבינה החריפה, הלא מבושלת ולא דחוסה, מורכבת מפטה (תוך הגבינה) לבן, רך ועדין שעטוף בעלי ערמונים ונקשר בחוט רפיה לפני המשלוח.

הגבינה המיוחדת הפרובנסיאלית בשם "גבינה חזקה" (Fromage fort) ממון ונטו נוצרת על ידי הנחת באנון צעיר בצנצנת חרס, תיבול שלו במלח ופלפל, כיסוי בחומץ ובאו דה וי (מין שנאפס), ולאחר מכן משאירים אותה במרתף קריר לתסיסה. המרקחת תפתח טעם עז יותר ויותר המסוגל להחזיק מעמד שנים רבות.

היסטוריה
--------

גבינות עיזים קטנות נוצרו בגבעות היבשות של פרובנס מאז התקופה הרומית. כפי שהיא נמכרת היום, הגבינה הוכנה לראשונה על ידי זוג בכפר Puimichel ליד העיירה באנון שבמחוז האלפים של פרובנאס עילית.

ייצור
-----

תקופת הבשלה נמשכת שבועיים, ולאחר מכן טובלים אותה ב"או דה וי" ועוטפים אותה בעלי ערמונים שעברו ריכוך ועיקור על ידי הרתחה בתערובת של מים וחומץ. הגבינה במיטבה בהכנתה בין האביב לבין הסתיו.

באנון זכתה בהסמכת כינוי מקור מבוקר (Appellation d'Origine Contrôlée (AOC)) בשנת 2003.

ראו גם
------

* פונטינה
* רבלושון
* סטראקינו

קישורים חיצוניים
----------------

ויקישיתוף מדיה וקבצים בנושא **באנון** בוויקישיתוף
* אתר האינטרנט הרשמי של באנון

* Banon in *Tout Un Fromage*
**קלי איוט** (באנגלית: **Kelly Ayotte**; נולדה ב-27 ביוני 1968) היא פוליטיקאית אמריקאית חברת המפלגה הרפובליקנית שכיהנה כסנאטורית מטעם מדינת ניו המפשייר.

ביוגרפיה
--------

איוט נולדה וגדלה בנשואה שבניו המפשייר. ב-1990 סיימה תואר ראשון באוניברסיטת המדינה של פנסילבניה וב-1993 סיימה תואר JD במשפטים באוניברסיטת וילאנובה.

ב-1998 הצטרפה למשרד התובע הכללי של ניו המפשייר, שימשה תובעת ובהמשך עמדה בראש מחלקת תיקי הרצח במשרד. ב-2003 שימשה יועצת משפטית במשרדו של מושל ניו המפשייר ובאותה שנה מונתה לסגנית התובע הכללי. ביוני 2004 מונתה לתובעת הכללית והייתה בכך האישה הראשונה בניו המפשייר המכהנת בתפקיד זה, כיהנה בתפקיד עד יולי 2009. היא הובילה את התביעה במשפטו של מייקל אדיסון, רוצחו של השוטר מייקל בריגס, המשפט הסתיים בהרשעתו של אדיסון ובהטלת עונש מוות על הרוצח, הפעם הראשונה מאז 1959 שהוטל גזר דין מוות בניו המפשייר.

בנובמבר 2010 זכתה בבחירות לסנאט של ארצות הברית ברוב של 60.2% (פול הודס היה המתמודד השני) והושבעה לתפקיד בינואר 2011. היא כיהנה בסנאט בוועדת הביטחון, בוועדת התקציב, בוועדת המסחר, בוועדה לביטחון לאומי וענייני ממשל ובוועדה לעסקים קטנים ובינוניים ויזמות עסקית. בנובמבר 2016 הפסידה בבחירות לסנאט למושלת המדינה מגי האסן בפחות מ-800 קולות (פחות מ-0.5%). היא מתמודדת לבחירות לתפקיד מושל ניו המפשייר ב-2024.

### משפחה

איוט נשואה לג'ו דיילי ואם לשני ילדים. בעלה שירת כטייס A-10 במלחמת עיראק, בשובו הקים עסק משפחתי לפינוי שלג לו סייעה איוט.

קישורים חיצוניים
----------------

ויקישיתוף מדיה וקבצים בנושא **קלי איוט** בוויקישיתוף
* קלי איוט, באתר אנציקלופדיה בריטניקה (באנגלית)
* קלי איוט, ברשת החברתית פייסבוק

* קלי איוט, ברשת החברתית אקס (טוויטר)

* קלי איוט, סרטונים בערוץ היוטיוב
* קלי איוט באתר הסנאט
* קלי איוט באתר votesmart.org
* עמדותיה של קלי איוט באתר ontheissues.org
* קלי איוט באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Kelly Ayotte brags about snow-plow skills, וושינגטון פוסט, 28 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* GND: 1117161234
* ISNI: 0000 0004 0333 3302
* LCCN: no2013041679
* SNAC: w6kj1cph
* US Congress: A000368
* VIAF: 299760296
* WorldCat: lccn-no2013041679

 |
**הפיגוע בשוק הכרמל** היה פיגוע התאבדות שביצע מחבל פלסטיני ב-1 בנובמבר 2004 בשוק הכרמל בתל אביב. שלושה בני אדם נרצחו בפיגוע ולמעלה מ-50 נפצעו. המחבל היה נער בן 15 שגויס על ידי ארגון הטרור החזית העממית לשחרור פלסטין.

הפיגוע
------

ב-1 בנובמבר 2004, סמוך לשעה 11:15 בבוקר, פוצץ מחבל מתאבד מטען חבלה סמוך לדוכן ירקות בדרום שוק הכרמל בתל אביב. המטען הכיל חומר נפץ במשקל חמישה קילוגרמים, והוטמן בתוך בקבוק חלב. שלושה בני אדם, שתי נשים וגבר, שמואל לוי, בן 65 מיפו, לאה לוין, בת 64 מגבעתיים, וטטיאנה אקרמן, בת 32 מתל אביב נרצחו בפיגוע ולמעלה מ-50 נפצעו, בהם אחת במצב אנוש, שישה במצב קשה והיתר במצב קל עד בינוני.

ארגון הטרור החזית העממית לשחרור פלסטין נטל אחריות לפיגוע, ובהודעתו הוא מסר כי הוא בוצע בתגובה לחיסול בכירים בארגון ול"טבח שמבצעת ישראל בשטחים".

חקירת הפיגוע
------------

בעלי דוכנים בשוק הכרמל טענו כי האבטחה במקום הייתה לקויה. הערכת שירות הביטחון הכללי היא כי המחבל המתאבד יצא ממחנה הפליטים עסכר שבפאתי שכם, נפגש עם סייעניו באבו דיס, מזרחה לירושלים, ומשם המשיך עמם ברכב לתל אביב. משטרת ירושלים קיבלה התראה מדויקת על הימצאות המחבל בעיר 10 דקות לפני הפיגוע.

ב-9 בנובמבר הותר לפרסום כי נעצרו שני סייעניו של המחבל. בחקירתם מסרו הסייענים כי הפיגוע תוכנן במקור להתבצע בשגרירות צרפת בתל אביב. כמו כן נמסר כי חומר הנפץ שנשא המחבל יועד לשתי סטודנטיות מאוניברסיטת א-נג'אח שהיו אמורות לבצע פיגוע התאבדות כפול.

המחבל
-----

המחבל זוהה כעאמר אל-פאר, צעיר ממחנה הפליטים עסכר. בארגון החזית העממית לשחרור פלסטין, שנטל אחריות לפיגוע, אמרו כי המחבל היה בן 18, אך במערכת הביטחון אמרו, לעומת זאת, כי הוא היה בן 15. אל-פאר היה בין המחבלים המתאבדים הצעירים ביותר בזמן האינתיפאדה השנייה.

הערות שוליים
------------

1. ↑  איי.פי, אמו של המחבל: אנשים לא מוסריים שלחו את בני, באתר ynet, 1 בנובמבר 2004
2. 1 2  איי.פי, אמו של המחבל: אנשים לא מוסריים שלחו את בני, באתר ynet, 1 בנובמבר 2004
3. 1 2 3  אבי כהן, 2 נשים וגבר נרצחו בפיגוע בשוק הכרמל בת"א, באתר ynet, 1 בנובמבר 2004
4. ↑  עלי ואקד, החזית העממית אחראית; "ערפאת גינה הפיגוע", באתר ynet, 2 בנובמבר 2004
5. ↑  אבי כהן וסיגל מגריסו, בשוק טוענים: "האבטחה לקויה, הכוחות איחרו", באתר ynet, 1 בנובמבר 2004
6. 1 2  אפרת וייס, המשטרה קיבלה התרעה 10 דקות לפני הפיגוע, באתר ynet, 2 בנובמבר 2004
7. 1 2 3  אפרת וייס, "מטרת הפיגוע בתל אביב היתה שגרירות צרפת", באתר ynet, 9 בנובמבר 2004

| פיגועי טרור נגד ישראלים בעשור הראשון של המאה ה-21 |
| --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) |
| 

---

1948–1999 • 2000–2009 • 2010–2019 • 2020–2029 |
**מרטינס דפקוס** (בליטאית: **Martynas Dapkus**; נולד ב-16 בפברואר 1993) הוא כדורגלן ליטאי, המשחק בעמדת המגן הימני בפ.א. שיאוליאי.

קריירה
------

דפקוס התחיל את הקריירה שלו באקדמיית הכדורגל של ליטא. בשנת 2010, הצטרף לאיסצ'יאי קובנה, ממנה עבר לאטלטס קובנה. בקיץ 2011, דפקוס הצטרף לקבוצת הנוער מכבי חיפה, בהמלצתו של ריימונדס ז'וטאוטאס, שחקן העבר של המועדון. בקיץ 2012, דפקוס הושאל להפועל נצרת עילית מהליגה הלאומית, בה שיחק שנתיים.

בעונת 2015, חזר לליטא וחתם בשטרומבס. לקראת עונת 2016 חתם בטרקאי, אך בתחילת העונה נפצע וגמר את העונה.

לקראת עונת 2017, דפקוס חתם ביונאבה, במדיה שיחק שנתיים.

לקראת עונת 2019, דפקוס חתם בקובנה ז'לגיריס.

בינואר 2024 דפקוס חתם בפ.א. שיאוליאי.

בצעירותו, דפקוס שיחק בנבחרת הצעירה של ליטא. ב-26 במרץ 2013, דפקוס ערך את הופעת הבכורה שלו בהנבחרת הבוגרת בהפסד 4-1 לאלבניה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  איציק יצחקי‏, מכבי חיפה צירפה את הליטאי מרטינס דפקוס, באתר וואלה!‏, 1 ביולי 2011

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרטינס דפקוס"**.
**בנימין אמירָה** (כ"א בסיון ה'תרנ"ו, 3 ביוני 1896 – 20 בינואר 1968) היה פרופסור למתמטיקה באוניברסיטה העברית בירושלים.

קורות חיים
----------

נולד במוהיליב-פודילסקי שבמערב האימפריה הרוסית (לימים באוקראינה) לאברהם (רופא שינים) ובשנת 1910 עלה עם משפחתו לארץ ישראל. למד בגימנסיה הרצליה בתל אביב ולאחר מכן למד מתמטיקה באוניברסיטת ז'נבה.

בין השנים 1921–1924 היה תלמידו של יחזקאל אדמונד לנדאו באוניברסיטת גטינגן בגרמניה. לאחר מכן חזר לז'נבה, ומונה למרצה באוניברסיטה. כעבור שנה הצטרף ללנדאו בהקמת המכון למתמטיקה של האוניברסיטה העברית בירושלים. לאחר שלנדאו עזב, נותר בירושלים והניח את היסודות לעבודת המכון. באוגוסט 1954 נתמנה למנהל המכון.

אמירה עסק בפרסום של מידע מתמטי בעברית. בשנת 1947 קיבל מהאוניברסיטה העברית את פרס דוד לבסון על פרסום הספר הראשון בעברית על משוואות אלגבריות. בשנות ה-40 היה אמירה מבין המייסדים של חוג מתמטי בתל אביב.

בשנת 1951 הקים את כתב העת המדעי *Journal d'Analyse Mathématique* וערך אותו יחד עם זאב נהרי ומנחם שיפר.

ב-1966 עוטר באות לגיון הכבוד בדרגת אביר.

תחביבו בגידול ורדים הביא לייבוא זנים רבים של הצמח לישראל ובגנו הפרטי היו יותר ממאה זנים. בשנת 1938 פיתח אמירה את הזן הארצישראלי "ישראלה אמירה".

אשתו הראשונה, דיבשה אמירה, הייתה אף היא מתמטיקאית.

רעייתו השנייה ורדה (1914–2008) נטמנה לצידו בהר המנוחות.

לקריאה נוספת
------------

* 'אמירה, בנימין', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 53. (הספר בקטלוג ULI)

קישורים חיצוניים
----------------

* פרופ' בנימין אמירה, דבר, 21 בינואר 1968
* In Memoriam, Journal d'Analyse Mathématique
* מידע על בנימין אמירה בקטלוג "מרחב" של הספרייה הלאומית

הערות שוליים
------------

1. ↑  אברהם אמירה – "מן האלונים", הַבֹּקֶר, 26 בנובמבר 1944
2. ↑  אנשים ומוסדות, דבר, 12 באוגוסט 1954
3. ↑  ספריה מטמטית, דואר היום, 2 במרץ 1928
4. ↑  פרס למתימטיקאים, הַבֹּקֶר, 24 באוקטובר 1947
5. ↑  ד"ר בנימין אמירה בן 50, הארץ, 16 ביוני 1946
6. ↑  כי מציון תצא ... מאתמטיקה, מעריב, 23 ביוני 1952
7. ↑  ג. שרוני, ממלכת בריטניה עד כרמן ומוצרט, מעריב, 11 באפריל 1960
8. ↑  בנימין אמירה באתר GRAVEZ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307436905171
* BnF: cb16574187f (data)
* ISNI: 0000 0004 0242 7040
* VIAF: 232207625
* WorldCat: viaf-232207625

 |
**דרחול השיח** (שם מדעי: ***Theba pisana***) הוא מין חילזון הנפוץ בישראל ברצועות החולות של מישור החוף.

מאפיינים
--------

דרחול השיח הוא מין חד-שנתי: הצעירים בוקעים בתחילת החורף, גדלים במהירות במשך האביב ועד בוא הקיץ הם מגיעים לגודל של בוגר. בקיץ, כשהאקלים יבש וחם יותר והצומח מתחיל לנבול, מואט קצב הגידול של השבלולים. בתקופה זו הם מטפסים במעלה הגבעולים הנובלים כדי להימנע מן הטמפרטורות הקיצוניות השוררות סמוך לקרקע ונכנסים לתרדמת קיץ. עונת התרדמה נמשכת בין שלושה לארבעה חודשים ועם בוא גשמי החורף הראשונים הם מתעוררים.

לאחר התרדמה מוכנה מערכת המין של הדרחול ומתחילה עונת ההזדווגות. ההטלה חלה בנובמבר ודרחולים רבים יורדים מן הצמחייה ומתחפרים בחול. חורים רבים נחפרים על ידי הדרחולים ומושארים ריקים, התנהגות שככל הנראה נועדה להטעות טורפי ביצים. מספר הביצים בהטלה מגיע לכ-80 בממוצע. באמצע החורף מתים ההורים; תוך שבועיים עד שלושה בוקעים הצעירים והם נותרים בתוך המחפורות עוד כעשרה ימים ורק אחר כך עולים על פני הקרקע.

הטורף העיקרי של הדרחול הוא הבולבול התוקף מושבות גדולות בזמן תרדמתם. מבין היונקים הטורף הגדול ביותר של הדרחול הוא הגרביל שתפוצתו במישור החוף חופפת לדרחול. הקונכיות הלבנות בולטות מאוד על רקע מקום חיותן הטבעי, אך הן מחזירות יותר קרינה מאשר קונכיות מפוספסות. טמפרטורת הקרקע במקום חיותו של הדרחול עשויה להגיע ל-55 מעלות צלזיוס ומכאן החשיבות הרבה של קונכייה לבנה. מצד שני, קונכייה לבנה בולטת בלילה ומסייעת לטורפי הלילה של הדרחולים לזהותם במהירות ובקלות. 

מבטים מזוויות שונות על הקונכייה של דרחול השיח

קישורים חיצוניים
----------------

ויקישיתוף מדיה וקבצים בנושא **דרחול השיח** בוויקישיתוף
* דרחול השיח, באתר ITIS (באנגלית)
* דרחול השיח, באתר NCBI (באנגלית)
* דרחול השיח, באתר Animal Diversity Web (באנגלית)
* דרחול השיח, באתר האנציקלופדיה של החיים (באנגלית)
* דרחול השיח, באתר GBIF (באנגלית)

הערות שוליים
------------

1. ↑  J. Heller, Natural history of Theba pisana in Israel (Pulmonata: Helicidae), Journal of Zoology

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007501454205171

 |
אזנות תבור במפה מהמאה ה-17
תל גובל המזוהה עם אזנות תבור
**אַזְנוֹת תָּבוֹר** הוא מקום המוזכר בספר יהושע בין נחלתם של שבט יששכר ושבט נפתלי:

> 
> "וְשָׁב הַגְּבוּל יָמָּה **אַזְנוֹת תָּבוֹר**, וְיָצָא מִשָּׁם חוּקֹקָה; וּפָגַע בִּזְבֻלוּן מִנֶּגֶב, וּבְאָשֵׁר פָּגַע מִיָּם, וּבִיהוּדָה, הַיַּרְדֵּן מִזְרַח הַשָּׁמֶשׁ."
> 
> 
> 
> — ספר יהושע, פרק י"ט, פסוק ל"ד
> 

בתבור נפגשו שלוש הנחלות של זְבוּלֻן (דרום מערב), יִשָּׂשכָר (דרום מזרח) ושל נַפְתָּלִי (צפון). היישובים כִּסְלֹת תָּבֹר (ביִשָּׂשכָר) ואַזְנוֹת תָּבוֹר (בנַפְתָּלִי) הסמוכים לו קרויים על שמו של ההר, כאשר כִּסְלֹת תָּבֹר (המזוהה בדרך כלל עם הכפר אִכְּסָאל) הם ב"כְּסָלִים"\מותניים של ההר, ואַזְנוֹת תָּבוֹר הן באוזניו.

ישנם המזהים את המקום עם אזן ברשימות רעמסס השלישי. יש גם המזהים את אזנות תבור עם יישוב בשם "אזנות" בתחום ציפורי המוזכר בספר אונומסטיקון שנכתב במאה ה-4 על ידי אוסביוס מקיסריה. השם אזנות תבור שימש בפי יהודי צפת יחד עם "כסלות תבור" לציין את הפסגות של הר זבד.

תל גובל מימין על רקע הר תבור משמאל
כיום מקובל לזהות את אזנות תבור עם תל גובל (ח'רבת אֻם-גֻ'בֵיל) הנמצא כחמישה ק"מ צפונית להר תבור לאורך דרך נוף יער בית קשת. תל גובל בתחומי שמורת אלוני בית קשת הוא תל קטן יחסית (5 דונם) הנמצא בסמוך למעיין אַזְנוֹת ולנחל אַזְנוֹת הקרויים על שם העיר המקראית. התל בנוי על שתי טרסות\מדרגות, ונמצאו במקום שרידי קירות הקפיים, קברים, וחרסים מהתקופה הכנענית (ברונזה) המאוחרת ומהתקופה הישראלית (ברזל), הרומית והביזנטית.

הערות שוליים
------------

1. ↑  ארגז מכתבים, המצפה, 12 באוגוסט 1904
2. ↑  אנציקלופדיה מקראית, ערך אזנות תבור
3. ↑  מפת עמק יזרעאל בהוצאת חברת הכשרת היישוב, 1922, עם כיתוב 'כסלות תבור', באתר הספרייה הלאומית, אוסף המפות ע"ש ערן לאור
4. ↑  שבעה שבועות בגליל, הצבי, 30 באוקטובר 1885
5. ↑  אנציקלופדיה מקראית, ערך אזנות תבור
6. ↑  הערך על תל גובל מתוך אתר הסקר הארכאולוגי של ישראל
**ארמנדו מיגל קורייה דה סה** (בפורטוגזית: **Armando Miguel Correia de Sá**; נולד ב-16 בספטמבר 1975) הוא כדורגלן עבר מוזמביקי ששיחק בעמדת המגן הימני. החל משנת 2022 משמש כעוזר מאמן של פסיפיק מליגת העל הקנדית.

קריירת מועדונים
---------------

סה, נולד במפוטו בירת מוזמביק, ובגיל צעיר עבר לפורטוגל. סה, התחיל לשחק כדורגל בקבוצות ילדים מקומיות ובגיל 16 הצטרף למחלקת הנוער של בלננסש. לאחר מכן, שיחק בקבוצות חובבניות עד שבקיץ 1998, סה חתם בריו אבה מליגת העל הפורטוגזית. ב-29 באוגוסט 1999, סה הבקיע את שער הבכורה שלו בקבוצה בניצחון 0-1 נגד ספורטינג בראגה.

בקיץ 2001, סה חתם בספורטינג בראגה, במדיה רשם 16 הופעות עד לאמצע העונה, אז חתם בבנפיקה ליסבון. סה, שיחק בבפניקה שנתיים וחצי במדיה זכה בהגביע הפורטוגלי.

בקיץ 2004, סה עזב את פורטוגל וחתם בוויאריאל מליגת העל הספרדית. שנה לאחר מכן, חתם באספניול עמה זכה בגביע המלך הספרדי.

בקיץ 2006, סה הושאל ללידס יונייטד מהפוטבול ליג צ'מפיונשיפ.

בעונת 2007/08 הוא שיחק בפולאד האיראנית. הוא סיים את הקריירה שלו בספהאן מליגת העל האיראנית.

קריירה בינלאומית
----------------

לזכותו של סה, 6 הופעות בנבחרת מוזמביק.

תארים
-----

בנפיקה ליסבון
* הגביע הפורטוגלי: 2003/2004

ויאריאל
* גביע האינטרטוטו: 2004

אספניול
* גביע המלך הספרדי: 2005/2006

ספהאן
* ליגת העל האיראנית: 2009/2010

קישורים חיצוניים
----------------

ויקישיתוף מדיה וקבצים בנושא **ארמנדו סה** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ארמנדו סה"**.
**קונור מולן אוברסט** (באנגלית: **Conor Mullen Oberst**; נולד ב-15 בפברואר 1980) הוא זמר-יוצר אמריקאי, הידוע בעיקר כחבר הלהקה ברייט אייז. בעברו אוברסט היה גם חבר בלהקות נוספות, בהן קומנדר ונוס (Commander Venus), דספרסידוס (Desaparecidos) ופארק אבניו (.Park Ave).

"סאדל קריק" ו"טים לאב"
----------------------

אוברסט הוא אחד מחבריה המייסדים של חברת התקליטים העצמאית סאדל קריק, המפיצה להקות שונות, בהן קרסיב (Cursive), דספרסידוס (Desaparecidos), הפיינט (The Faint), ריילו קיילי (Rilo Kiley), ברייט אייז.

אוברסט ייסד את חברת התקליטים טים לאב (Team Love). מטרת הקמת החברה הייתה, במילותיו, 

> 
> כדי לעשות דברים שונים, או קטנים יותר, שלא יכולנו לעשות בסאדל קריק
> 
> 
> 
> 

 כגון אלבומי הסולו של טילי והוול (Tilly and the Wall) והזמרת ג'ני לואיס יחד עם התאומות ווטסון (The Watson Twins).

השפעות
------

אוברסט נמשך למוזיקה מגיל צעיר מאוד, והושפע רבות מאהבתו של אחיו ללהקה הקיור. אוברסט צוטט כשאמר שאוסף הסינגלים הראשון של הקיור, *Staring at the Sea*, היה האלבום הראשון אותו קנה, וכמו כן הוא אחד האלבומים המועדפים עליו. 

> 
> אני חושב שזה היה בכיתה ג'... קניתי את הקלטת בחנות תקליטים מקומית בשם Homer's in Omaha. פשוט אהבתי את קולו של רוברט סמית. זה פשוט נשמע טוב.
> 
> 
> 
> 

אוברסט הושפע רבות מהמוזיקאים המקומיים דייב דונדרו וסיימון ג'וינר. ג'וינר כתב את השיר "Burn Rubber", אשר להקתו של אוברסט, ברייט אייז, ביצעה לו גרסת כיסוי שיצאה כסינגל בשם "Take It Easy (Love Nothing)". ג'וינר ואוברסט נהגו לעשות סיבובי הופעות קטנים, בעיקר בסופי שבוע, מכיוון שלג'וינר יש משפחה.

בנוסף, אוברסט הושפע רבות מתחיית הפולק של שנות ה-60 ומאמנים כגון ניל יאנג, לאונרד כהן, וזמרת הקאנטרי אמילו האריס. באחת מהופעותיו חידש אוברסט יחד עם ג'ים ג'יימס ומ. וורד את שירו של ניל יאנג "Out on the Weekend". כמו כן, הריס שרה בכמה מן השירים באלבומה של ברייט אייז, *I'm Wide Awake, It's Morning*. אוברסט מושפע גם מן המוזיקאי אליוט סמית', ואף מבצע גרסת כיסוי של שירו "The Biggest Lie" בהופעותיו.

קישורים חיצוניים
----------------

ויקישיתוף מדיה וקבצים בנושא **קונור אוברסט** בוויקישיתוף
* 

* אתר האינטרנט הרשמי של קונור אוברסט
* קונור אוברסט, ברשת החברתית פייסבוק

* קונור אוברסט, ברשת החברתית אקס (טוויטר)

* קונור אוברסט, ברשת החברתית אינסטגרם

* קונור אוברסט, במסד הנתונים הקולנועיים IMDb (באנגלית)

* קונור אוברסט, באתר ספוטיפיי

* קונור אוברסט, באתר Last.fm (באנגלית)

* קונור אוברסט, באתר AllMusic (באנגלית)

* קונור אוברסט, באתר MusicBrainz (באנגלית)

* קונור אוברסט, באתר Discogs (באנגלית)

* קונור אוברסט, באתר Songkick (באנגלית)

* קונור אוברסט, באתר Genius

* קונור אוברסט, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16925707h (data)
* GND: 135237238
* ISNI: 0000 0001 2029 3603
* LCCN: no2002083697
* MusicBrainz: 0eee89dc-7d86-4a15-97be-011652c49288
* NKC: xx0136464
* VIAF: 80051288
* WorldCat: lccn-no2002083697

 |
**הרולד דלף גיליס** (**Harold Delf Gillies**; ‏17 ביוני 1882 - 10 בספטמבר 1960) היה רופא מנתח ניו זילנדי בריטי, שנודע כאבי ענף הכירורגיה הפלסטית.

ביוגרפיה
--------

הרולד גיליס נולד בעיר דנידין שבניו זילנד. הוא למד רפואה בקולג' גונוויל וקאיוס (אנ') באוניברסיטת קיימברידג' שבבריטניה, שם היה ספורטאי מצטיין (בחתירה וגולף) וכן הצטרף לבונים החופשיים. ב-1910 החל לעבוד כרופא אף אוזן גרון במרפאתו של סר מילסום ריס (אנ').

לאחר פרוץ מלחמת העולם הראשונה התגייס גיליס לחיל הרפואה של הצבא הבריטי והוצב בצפון צרפת. שם היה עד לנסיונו של רופא שיניים צרפתי לפתח טכניקה להשתלת עור. משם עבר גיליס לפריז והתוודע לנסיונות דומים מצד מנתח הפה והלסת היפוליט מורסטין (אנ'). גיליס סבר שחשוב לפתח את התחום והצליח לשכנע את הרופא הראשי של הצבא הבריטי לייסד מחלקה לטיפול בפציעות פנים בבית חולים צבאי באלדרשוט שבבריטניה. הביקוש לשירותי המחלקה גדל במהירות והביא להקמתו של בית חולים ייעודי לתחום במטרופולין לונדון. ב-1917 היו בו 1,000 מיטות. גיליס וצוות שהקים פיתחו שם טכניקות שונות של שיקום פציעות פנים בכירורגיה פלסטית וערכו מספר גדול של ניתוחים. 

לאחר המלחמה פתח גיליס פרקטיקה פרטית בתחום הכירורגיה הפלסטית, ועסק רבות בהוראה והדרכה של הטכניקות הכירורגיות שפיתח ברחבי העולם. קרוב משפחתו הרופא ארצ'יבלד מק'אינדו (אנ') הצטרף לעבודה במרפאתו והיה בעצמו לעוסק מרכזי בתחום הכירורגיה הפלסטית.

ב-1930 הוענק לגיליס תואר קצין במסדר האימפריה הבריטית לאות הוקרה על הישגיו הרפואיים במלחמה.

במהלך מלחמת העולם השנייה שימש גיליס כיועץ למשרד הבריאות הבריטי, לחיל האוויר המלכותי ולאדמירליות. הוא הקים יחידות כירורגיה פלסטית ברחבי בריטניה, ובהשראתו עשו כך גם מנתחים אחרים. במהלך המלחמה ואחריה הכשיר גיליס רופאים רבים בבריטניה ובמדינות חבר העמים כמנתחים פלסטיים.

ב-1946 ערכו גיליס ועמיתו את אחד הניתוחים הראשונים בעולם לשינוי מין. בהמשך פיתח טכניקה ניתוחית לנושא זה, שהפכה לסטנדרטית למשך עשרות שנים.

בקיץ 1960 סבל גיליס משבץ מוחי בעיצומו של ניתוח שערך וב-10 בספטמבר מת במרפאת לונדון בגיל 78. 

### חיים אישיים

גיליס נישא ב-1911 בלונדון. לאשתו ולו נולדו ארבעה ילדים. בנם הבכור היה טייס קרב במלחמת העולם השנייה ונפל בשבי הגרמני. בנם הצעיר עסק גם הוא ברפואה. 

גיליס היה שחקן גולף בליגת החובבים והשתתף בתחרויות רבות במסגרתה במהלך שנות העשרה והעשרים.

הנצחה
-----

גיליס התגורר שנים רבות בהמפסטד שבלונדון. שלט כחול על קיר הבית שבו גר מנציח את חייו שם ואת עבודתו.

ב-2015 הקים קולג' גונוויל וקאיוס בקיימברידג' שיכון וקרא לרחוב שבו הוא שוכן על שמו של גיליס.

בשלושה ספרים שיצאו לאור מתוארת עבודתו של גיליס כחלוץ בתחום הכירורגיה הפלסטית במלחמות העולם.

קישורים חיצוניים
----------------

ויקישיתוף מדיה וקבצים בנושא **הרולד גיליס** בוויקישיתוף
* הרולד גיליס, באתר Dictionary of New Zealand Biography

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317529305171
* BnF: cb149772588 (data)
* GND: 173218261
* ISNI: 0000 0000 8230 1931
* LCCN: n85800950
* NKC: xx0101037
* NTA: 121740269
* SNAC: w6vf07wm
* SUDOC: 138463433
* Trove: 1240507
* VIAF: 50691640
* WorldCat: lccn-n85800950

 |
מרדכי דוד לוין
רבי **מרדכי דוד לוין** (ה'תרל"ט; 1879, ברעזא – ז' בשבט ה'תשכ"ז; 18 בינואר 1967, ירושלים) היה ראש ישיבת עץ חיים בירושלים, ומחבר סדרת ספרי "דרכי דוד" על הש"ס.

קורות חיים
----------

נולד בברעזא שבליטא, ללאה ולרב ברוך לוין. בצעירותו גדל אצל סבו. למד בתלמוד תורה המקומי בעיירת הולדתו, ובהיותו בן 14 עבר ללמוד בישיבת לומז'ה, שם הוא התקרב לרב מלכיאל צבי טננבוים מחבר הספר "דברי מלכיאל". לאחר כשנתיים עבר ללמוד בסלובודקה, בישיבת "כנסת בית יצחק", שם למד כחמש שנים, לאחר מכן למד תקופה קצרה בבריסק ועבר לוולוז'ין, שם למד אצל הרב רפאל שפירא (לימים נישא לנינת אחיו). לאחר תקופת לימודו בוולוז'ין עבר הרב מרדכי דוד ללמוד במאלטש אצל הרב זלמן סנדר כהנא שפירא, שם הוא למד שלוש שנים, עד שנת ה'תרס"ג (1902-1903) כאשר נסגרה הישיבה. בסוף אותה שנה פתח הרב שמעון שקופ ישיבה במאלטש, וכשחיפש בחורים עילויים לפתוח איתם את הישיבה הוא פנה אל הרב מרדכי דוד במכתב, והוא נעתר, וכך נוצרה ביניהם ידידות עמוקה, שבאה לידי ביטוי בחילופי מכתבים תכופים בין השניים. בתקופת לימודו אצל הרב שקופ עלה אביו לירושלים, הרב מרדכי דוד נותר לבדו כשהוא מקדיש את זמנו ללימוד שיטת ההיגיון של הרב שקופ.

בסוף שנת ה'תרס"ו (1906) עלה לארץ ישראל, ובשנת תרס"ז (1906-1907) נכנס ללמוד בישיבת תורת חיים בירושלים, כשהוא נודע אז בכינוי "העילוי מברעזא".

בג' בחשוון ה'תרס"ח (1907) הוא נישא לשיינה גיטל (דור 27 לרש"י, דרך בתו הבכורה של רש"י יוכבד ודרך בנה הריב"ם), אחותו של הרב בן ציון שפירא ונכדתו של אב בית דין ירושלים הרב חיים יעקב שפירא.

לאחר נישואיו המשיך ללמוד בישיבת תורת חיים, שם למד בחברותא עם הרב יצחק מאלצאן מחבר ספר "שביתת השבת" שבו נכתבו הרבה מהערותיו של הרב לוין.

בראשות הישיבה
-------------

בשנת ה'תרע"ד (1914) עם פרוץ מלחמת העולם הראשונה הרב לוין נקרא לעמוד בראשות ישיבה קטנה שהוסיף הרב ד"ר משה אוירבך לתלמוד תורה שבניהולו, בפתח תקווה, תפקיד שמילא במשך ארבע שנים. בתקופה זו קיבל סמיכה מהרבנים הרב חיים ברלין והרב אריה לייב רשקס.

בשנת ה'תרע"ח[דרושה הבהרה] הוא חזר לירושלים, ואז קיבל לידיו שורה ארוכה של הצעות משרה. לבסוף החליט לקבל את ההצעה שבצדה השכר הנמוך ביותר - ראשות ישיבת עץ חיים, שבה לימד כיובל שנים, עד יום פטירתו. התגורר בשכונת בתי הורודנא. נטמן בחלקת הרבנים בהר המנוחות.

הרב לוין היה נשיא החברה קדישא בירושלים.

חתניו היו הרב יעקב משה קורלנדסקי, מייסד ת"ת יבנה וישיבת תפארת צבי בירושלים, והרב משה פינקל, בנו של הרב אליעזר יהודה פינקל.

דרך לימודו הייתה העמקה בסוגיה. הרב מבריסק אמר כי "סברה שאמר ר' מרדכי דוד אינה ניתנת להיבטל על נקלה"[דרוש מקור].

ספריו
-----

הותיר אחריו כתבי יד רבים. הספרים שהוצאו עד כה לאור הם:
**דרכי דוד - ג' כרכים**

* כרך א' - מועד, יבמות
* כרך ב' - בבא קמא, בבא מציעא, בבא בתרא, שבועות
* כרך ג' - כתובות, נדרים, גיטין, קידושין

קישורים חיצוניים
----------------

* מרדכי דוד בן ברוך לוין (1879-1967), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504553305171
* ISNI: 0000 0003 9930 804X
* LCCN: n2019064492
* VIAF: 292725319
* WorldCat: viaf-317286904

 |
**קיפי בן קיפוד** הוא שמה של בובה מהגרסה הישראלית של תוכנית הטלוויזיה "רחוב סומסום" שהופקה ושודרה בטלוויזיה החינוכית. דמותו נועדה לשמש כמקבילה הישראלית של ציפורת (ביג ברד) מהגרסה האמריקנית של "רחוב סומסום". ישנה דמות מקבילה בשם אספינטה (Espinete) בגרסה של ספרד. את הבובה עיצב האמן אבנר כץ, ששיחק בסדרה את בעל בית הקפה הסמוך לבית של קיפי.

גרסתה הראשונה של "רחוב סומסום" הופקה ושודרה בין השנים 1983–1987, ולאחר מכן שודרה פעמים רבות בשידורים חוזרים במהלך שנות השמונים ושנות התשעים. את הבובה של קיפי בגרסה זו דיבבה והפעילה שרי צוריאל.

בסוף שנות התשעים חזר "רחוב סומסום" בגרסה חדשה בשם "שארע סימסים". בשל התפוררות הבובה המקורית של קיפי בן קיפוד ובשל בעיות זכויות, עוצבה הבובה מחדש. ההפקה האמריקאית אשר הייתה שותפה לקבלת ההחלטות של ההפקה הישראלית, התעקשה לצוות לתפקיד קיפי שחקן זכר, על מנת שיקבל קול גברי יותר. לכן, הוחלפה שרי צוריאל, וגיא פרידמן הוא שדיבב והפעיל את קיפי. קיפי החדש זכה לביקורות קשות מצד העיתונות ומעריצי הסדרה המקוריים ועצומות רבות נחתמו להדחתו ולהשבת קיפי המקורי.

בגרסה החדשה של רחוב סומסום, ששודרה בערוץ הופ! הוחלט לא לשתף כלל את דמותו של קיפי.

תיאור
-----

קיפי הוא קיפוד ורוד שקוציו כתומים. בגרסה הראשונה, לבש קיפי מכנסי-ברך ירוקים עם כתפות בעלות טלאי מאחור וכפפות אדומות. בנדנה בצבע בורדו הייתה כרוכה סביב צווארו, גרב גרביים בדוגמת פסים צבעונית והוא נעל נעלי בית חומות משובצות, שזכו, עקב כך, לכינוי "נעלי קיפי" או "קיפיות". בגרסה השנייה לבש סרבל ירוק מכופתר בכפתורים אדומים בעל כיסים צהובים מכופתרים באדום שהיו בחזית הבגד. לא לבש כפפות, נעל נעלי סניקרס לבנות עם נקודה ופס כתומים, גרב גרביים כחולים, הבנדנה הופיעה לסירוגין עם חולצת הפסים צבעונית ובשונה מן הגרסה המקורית היו לקיפי אוזניים.

קישורים חיצוניים
----------------

* קיפי של הפועל, מעריב, 2 בנובמבר 1986 - בכירי ספורטאי הפועל (ביניהם אסתר רוט-שחמורוב, משה סיני, ישראל אלימלך ולבן מרסר) בצילום היסטורי עם קיפי, סמל משחקי הפועל ה-13.

הערות שוליים
------------

1. 1 2  אביב הברון, רחוב הסומסום בעברית, בטלוויזיה / השוטף החדש של מוחות הילדים, כותרת ראשית, 7 בספטמבר 1983
**מפה המתארת את ההצבעות של כל מדינה בארבע הבחירות האחרונות**מקרא צבעים:
  מדינות שהצביעו למפלגה הרפובליקנית בכל ארבע הבחירות האחרונות
  מדינות שהצביעו למפלגה הרפובליקנית בשלוש מתוך ארבע הבחירות האחרונות
  מדינות שהצביעו פעמיים למפלגה הדמוקרטית ולמפלגה הרפובליקנית בארבע הבחירות האחרונות
  מדינות שהצביעו למפלגה הדמוקרטית בשלוש מתוך ארבע הבחירות האחרונות
  מדינות שהצביעו למפלגה הדמוקרטית בכל ארבע הבחירות האחרונות

**מדינות כחולות** ו**מדינות אדומות** הם מונחים בפוליטיקה האמריקאית, המתייחסים להזדהות מדינות ארצות הברית עם המפלגה הדמוקרטית (כחול) או עם המפלגה הרפובליקנית (אדום). 40 מתוך 50 מדינות הצביעו לאותה מפלגה בכל מערכות הבחירות לנשיאות ארצות הברית בשנים 2000, 2004, 2008, 2012, 2016 ו-2020.

תולדות המושג
------------

לפני הבחירות לנשיאות ארצות הברית 2000, קוד הצבעים המסורתי היה כחול לרפובליקנים ואדום לדמוקרטים, וזאת בניגוד לשאר העולם בו אדום משמש צבע של תנועות השמאל וכחול משמש צבע של תנועות הימין. 

תרשים המציין את ההצבעות של מדינות ארצות הברית במערכת הבחירות לנשיאות ארצות הברית 2008. בצד הכחול המדינות שהצביעו לברק אובמה ובצד האדום מדינות שהצביעו לג'ון מקיין.
במהלך הבחירות לנשיאות ארצות הברית 1984, הציגה חברת החדשות האמריקאית CBS נוצר השימוש הראשון בפרדיגמת הצבעים כחול לדמוקרטים ואדום לרפובליקנים. במערכות הבחירות לנשיאות ארצות הברית בשנים 1980 ו-1984 הציגה חברת החדשות ABC את המפלגה הדמוקרטית בצבע כחול ואת המפלגה הרפובליקנית בצבע אדום. אף אחת מן המפלגות לא ייחסה את הצבעים שיוחסו לה כצבעה הרשמי עד לבחירות 2000 לנשיאות ארצות הברית. בנוסף לצבעי הכחול והאדום המיוחסים לשתי המפלגות הגדולות, הצבע הצהוב מיוחס למפלגה נוספת שמתמודדת בבחירות או למועמד עצמאי. לדוגמה המפלגה הליברטריאנית מזוהה עם הצבע הצהוב, המפלגה הירוקה מזוהה עם הצבע הירוק ומפלגת החוקה מזוהה עם הצבע הסגול.

מדינות ואזורים המזוהים עם צבעים
-------------------------------

רוב המדינות מזוהות באופן מסורתי עם צבע אדום או כחול מבחינה פוליטית. לדוגמה, אזור ניו אינגלנד מזוהה עם המפלגה הדמוקרטית ועם הצבע הכחול, ודרום ארצות הברית מזוהה עם המפלגה הרפובליקנית והצבע האדום וכך גם מדינות המישור ומדינות ההר. מדינות כמו יוטה, ויומינג, טקסס, אלבמה, קנזס, אוקלהומה הן מדינות אדומות, ומדינות כמו קליפורניה, אורגון, וושינגטון הן מדינות כחולות (ואפילו מכונות בשל כך "החוף השמאלי") מלבדן, גם מרילנד, הוואי וניו יורק הן מדינות כחולות.

ראו גם
------

* דמוקרטים דרומיים
* אמריקה הסגולה
* המפלגה הירוקה
* המפלגה הרפובליקנית
* המפלגה הדמוקרטית
* הבחירות לנשיאות ארצות הברית
אין לבלבל עם אין לבלבל ערך זה עם הערך "יום שבת (פיוט)".

**יוֹם שַׁבָּתוֹן** הוא פיוט לשבת שחובר על ידי רבי יהודה הלוי והוא מושר בקהילות אשכנז בסעודה השנייה של שבת.

תוכן הפיוט
----------

הפיוט מתייחס לסיפור יונתו של נח השבה כשהיא מבשרת על סוף המבול ובפיה בדמותו של עלה זית כאות לכך שמצאה מנוח לכף רגלה. רבי יהודה הלוי מקשר בפיוט את היונה לנמשל - כנסת ישראל הנמשלת ליונה במדרש שיר השירים, ומוצאת מנוחה ביום השבת.

"כִּי מֵי נֹחַ זֹאת לִי אֲשֶׁר נִשְׁבַּעְתִּי מֵעֲבֹר מֵי נֹחַ עוֹד עַל הָאָרֶץ כֵּן נִשְׁבַּעְתִּי מִקְּצֹף עָלַיִךְ וּמִגְּעָר בָּךְ. כִּי הֶהָרִים יָמוּשׁוּ וְהַגְּבָעוֹת תְּמוּטֶינָה וְחַסְדִּי מֵאִתֵּךְ לֹא יָמוּשׁ וּבְרִית שְׁלוֹמִי לֹא תָמוּט אָמַר מְרַחֲמֵךְ ה'." - כפי שמבשר ישעיהו, מתקשרת שאיפת המנוחה הגדולה של ציון מזעפו של ההווה בחסד הגאולה העתידי.

פזמונו של הפיוט הוא המשפט "יוֹנָה מָצְאָה בוֹ מָנוֹחַ וְשָׁם יָנוּחוּ יְגִיעֵי כֹחַ" (משפט מהבית הראשון של הפיוט).

נוסח הפיוט
----------

הנוסח המצוי בסידור הוא נוסח מאוחר יותר, והנוסח הקדום לפיוט כולל תוכן שונה לבית השלישי. במקום להרחיב בתיאור מעמד הר סיני מתאר הטקסט את נקמת ה' באויבים ואת השמחה במפלתם בעת גאולת ישראל. מחרוזת זו הוחלפה בתקופה מאוחרת יותר מחשש לעימות עם הגויים ומפני "דרכי שלום" (הגרסה המאוחרת נמצאת כבר בכתבי יד אשכנזיים). להלן נוסח המחרוזת הקדומה:

"ומתוך ערפל האיר אופל / ועד עב הרים יושבי שפל /

ומגדל צרים ארצה נפל (י"ס אראה נופל) / אך אנוכי מלאתי כוח.

יש שכתבו שגם הבית הרביעי אינו מקורי אלא הוחלף מפני דרכי שלום (הנוסח המקורי לדבריהם מובא לקמן) אך בכתבי יד של הפיוט מופיע הבית הרביעי כמו בדפוסים. מקור טענה זו הוא בהשלמה ספרדית לפיוט זה שהיה נפוץ אצל הספרדים בלי הבית הרביעי (ולא סימנוהו בשם "יהודה" אלא בשם ה') ועל זה כתב ר' שאול הכהן מג'רבא (בהערה לס' שפתי רננות מהד' ליוורנו תקע"ט) שהוא מצא באיזה כת"י שסימן השיר יהודה אלא שהושמט בית מפני הצנזורה ואף הביאו כביכול את נוסח הבית המושמט - אלא שכפי שניתן לְהִוָּכַח בכתבי היד לא זהו הבית המושמט. להלן הנוסח שצוין בטעות כמחרוזת הקדומה:

דרוך בנעל אויבים וצרים / וגם המעד קרסולי זרים /

ואז יענו לך עמי בשירים / אל המתהלך על כנפי רוח".

לחנים וביצועים
--------------

פרק זה לוקה בחסר. אנא תרמו לוויקיפדיה והשלימו אותו.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **יום שבתון** |

* קטע קול הפיוט יום שבתון (פיוט), באתר הפיוט והתפילה
* מאמר אודות השיר, באתר דעת

הערות שוליים
------------

1. ↑  בית זה אינו בפיוט המקורי, ושונה מחמת הצנזורה.
2. ↑  בית זה מופיע בפיוט המקורי תחת הבית הקודם.
3. ↑  נוסח גניזת קהיר וְעַד
4. ↑  נוסח גניזת קהיר אַרְצָה
5. ↑  י"ג אֵל.
6. ↑  י"ג מֵהַר.
7. ↑  ראו בערך ובהערה הבאה, שיש שטענו שבית זה אינו מהפיוט המקורי.
8. ↑  יש שכתבו שאף בית זה הוא המקורי, במקום הבית שקדם לו, ראו בערך.
9. ↑  י"ג הַשְּׁבוּעָה
10. ↑  **זמירות לשבת וברכת המזון**, ש. קאופמן